

 **REPUBLIKA HRVATSKA**

**OSJEČKO BARANJSKA ŽUPANIJA**

 **OPĆINA JAGODNJAK**

 **OPĆINSKO VIJEĆE**

**KLASA:**

**URBROJ:**

**Jagodnjak, \_\_\_\_\_\_\_\_\_\_2024.**

**PROGRAM**

**MJERA ZA POTICANJE RJEŠAVANJA**

**STAMBENOG PITANJA MLADIH OSOBA**

 **NA PODRUČJU OPĆINE JAGODNJAK**

**S A D R Ž A J**

1. **UVOD ………………………………………………………………………………….…4**
2. **STANOVNIŠTVO I PROSTORNI RAZVITAK ….......................................................4**
	1. **Veličina i kretanje broja stanovništva ……………......……………….……..….4**
	2. **Migracije stanovništva …………………………………....………………...........7**
	3. **Demografski program kroz prostorno planiranje u Općini Jagodnjak ...........…8**
3. **CILJ I KORISNICI PROGRAMA …………………………………………..………...8**
4. **MJERE POTICANJA RJEŠAVANJA STAMBENOG PITANJA**

 **MLADIH OSOBA …………………………………………………...………………….10**

* 1. **STAMBENO ZBRINJAVANJE MLADIH OBITELJI ILI OSOBA PRODAJOM GRAĐEVINSKOG ZEMLJIŠTA U VLASNIŠTVU OPĆINE JAGODNJAK PO POVLAŠTENIM CIJENAMA RADI IZGRADNJE VLASTITE STAMBENE ZGRADE ......................……………………………10**
	2. **FINANCIJSKA POMOĆ PRI KUPNJI PRVE NEKRETNINE (GRAĐEVINSKOG ZEMLJIŠTA ILI STAMBENOG OBJEKTA) RADI RJEŠAVANJA VLASTITOG STAMBENOG PITANJA NA PODRUČJU OPĆINE JAGODNJAK ………………………..........................................…....13**
	3. **POBOLJŠANJE KVALITETE STANOVANJA ULAGANJEM U**

 **IZGRADNJU NOVOG STAMBENOG OBJEKTA ILI REKONSTRUKCIJU**

 **KUĆE ILI STANA KOJIMA SE OSIGURAVA NOVI ILI**

 **POBOLJŠAVA POSTOJEĆI STAMBENI PROSTOR…………..……..…….15**

1. **POSTUPAK PODNOŠENJA PRIJAVA ……………………………………….…....17**
	1. **Javni natječaj namijenjen mladim obiteljima za prodaju građevinskog zemljišta i/ili stambenog objekta u vlasništvu Općine Jagodnjak po povlaštenim cijenama radi rješavanja vlastitog stambenog pitanja.................................................................................................................17**
	2. **Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području općine Jagodnjak ……………………………………………………….........................................20**
2. **OSTALE ODREDBE ……………….……………………………………………..…20**
3. **ZAKLJUČAK …………………………………………………………….…………. 21**

# UVOD

Stanovanje je osobito važna ljudska potreba a stan je velika materijalna vrijednost svakog domaćinstva. Rješavanje stambenih potreba ovisi o socijalno-gospodarskim uvjetima svake zajednice. Na području socijalne politike u centru zanimanja je socijalno stanovanje i intervencije koje jedinice lokalne i regionalne samouprave poduzimaju u rješavanju stambenih potreba svojih građana.

Općina Jagodnjak ovim Programom mjera za poticanje rješavanja stambenog pitanja mladih osoba na području Općine Jagodnjak (u daljnjem tekstu: Program) namjerava pomoći stanovništvu u rješavanju stambene problematike mladih.

Pojedini izrazi u smislu ovoga Programa imaju sljedeće značenje:

**1. Obitelj** je zajednica koju čine bračni ili izvanbračni drugovi, djeca i drugi srodnici koji zajedno žive, privređuju, ostvaruju prihod na drugi način i troše ga zajedno.

**2. Samohrani roditelj** je roditelj koji sam skrbi za svoje dijete i uzdržava ga.

**3**. **Jednoroditeljska obitelj** je obitelj koju čine dijete, odnosno djeca i jedan roditelj.

**Izvanbračna zajednica** je životna zajednica neudane žene i neoženjenog muškarca koja traje najmanje tri godine ili kraće ako je u njoj rođeno zajedničko dijete ili ako je nastavljena sklapanjem braka.

# STANOVNIŠTVO I PROSTORNI RAZVITAK

**Tablica 1. Opći podaci o Općini Jagodnjak**

|  |  |
| --- | --- |
| **Broj naselja Općine**  | 4 |
| **Broj stanovnika Općine** (Popis stanovništva 2021.) | 1500 |
| **Površina Općine**  | 102,5 km2  |
| **Gustoća naseljenosti**  | 15 st/km2  |

*Izvor: DZS 2021.*

## Veličina, kretanje stanovništva i gustoća naseljenosti

Prema Popisu stanovništva 2021. godine Općina Jagodnjak (u daljnjem tekstu: Općina) ima ukupno 1500 stanovnika, što predstavlja smanjenje broja stanovnika za 25,85% u odnosu na Popis stanovništva 2011. godine kada je Općina imala 2023 stanovnika. Sva četiri naselja Općine u među popisnom razdoblju 2011.-2021. godine bilježe pad broja stanovnika.

 S obzirom na prvi popis stanovništva iz 1857. godine broj stanovnika Općine Jagodnjak se smanjio za 59,07%. Godine 1961. Općina je imala 5091 stanovnika, što je ujedno i demografski maksimum. Nakon te godine dolazi do konstantnog pada broja stanovnika u prvom migracijskom valu radi raseljavanja u gradove i u inozemstvo.

**Tablica 2. Kretanje broja stanovnika u Općini**

|  |  |  |  |  |  |
| --- | --- | --- | --- | --- | --- |
| **Popisi**  | **Broj stanovnika**  | **Lančani indeks**  | **Razlika**  |  | **Prosječna godišnja promjena**  |
| **apsolutna**  | **u %**  | **apsolutna**  | **u %**  |
| **1857**  | 3665 |   |   |   |   |  |
| **1869**  | 4076 | 111,21 | 411 | 11,21 | 34,25 | 0,93 |
| **1880**  | 3722 | 91,32 | -354 | -8,68 | -32,18 | -0,79 |
| **1890**  | 4119 | 110,67 | 397 | 10,67 | 39,70 | 1,07 |
| **1900**  | 4555 | 110,59 | 436 | 10,59 | 43,60 | 1,06 |
| **1910**  | 4750 | 104,28 | 195 | 4,28 | 19,50 | 0,43 |
| **1921**  | 4090 | 86,11 | -660 | -13,89 | -60,00 | -1,26 |
| **1931**  | 4835 | 118,22 | 745 | 18,22 | 74,50 | 1,82 |
| **1948**  | 4811 | 99,50 | -24 | -0,50 | -1,41 | -0,03 |
| **1953**  | 4702 | 97,73 | -109 | -2,27 | -21,80 | -0,45 |
| **1961**  | 5091 | 108,27 | 389 | 8,27 | 48,63 | 1,03 |
| **1971**  | 4388 | 86,19 | -703 | -13,81 | -70,30 | -1,38 |
| **1981**  | 3886 | 88,56 | -502 | -11,44 | -50,20 | -1,14 |
| **1991**  | 3602 | 92,69 | -284 | -7,31 | -28,40 | -0,73 |
| **2001**  | 2537 | 70,43 | -1065 | -29,57 | -106,50 | -2,96 |
| **2011**  | 2023 | 79,74 | -514 | -20,26 | -51,40 | -2,03 |
| **2021** | 1500 | 74,15 | -523 | -25,85 | -52,30 | -2,59 |

*Izvor: Državni zavod za statistiku (www.dzs.hr), Popis stanovništva 1857-2011., Popis stanovništva 2021.*

**Tablica 3. Broj stanovnika po naseljima 1900. - 2021.**

| **GODINA POPISA** |
| --- |
| **NASELJE** | **1900.** | **1910.** | **1921.** | **1931.** | **1948.** | **1953.** | **1961.** | **1971.** | **1981.** | **1991.** | **2001.** | **2011** | **2021** |
| **Bolman** | 1.866 | 1.809 | 1.709 | 2.211 | 1.219 | 1.258 | 1.268 | 1.098 | 826 | 741 | 450 | 520 | 368 |
| **Jagodnjak** | 2.280 | 2.462 | 2.381 | 2.624 | 2.706 | 2.678 | 2.967 | 2.348 | 2.259 | 1.951 | 1.469 | 1299 | 990 |
| **Majške Međe** | 151 | 179 | 0 | 0 | 288 | 287 | 300 | 264 | 195 | 158 | 99 | 82 |  59  |
| **Novi Bolman** | 15 | 12 | 0 | 0 | 347 | 289 | 293 | 236 | 219 | 215 | 129 | 122 | 83 |
| **Općina JAGODNJAK** | 4.555 | 4.750 | 4.090 | 4.835 | 4.811 | 4.702 | 5.091 | 4.388 | 3.886 | 3.602 | 2.537 | 2.023 | 1.500 |
| **Županija** | 209.709 | 231.107 | 232.713 | 263.024 | 280.670 | 294.376 | 328.965 | 351.164 | 356.470 | 367.193 | 330.506 | 305.032 |  258.026 |

 Izvor: Državni zavod za statistiku (www.dzs.hr), Popis stanovništva 1857-2011., Popis stanovništva 2021.

 (Napomena: Općina Jagodnjak nastala iz stare općine Beli Manastir. Od 1869. do 1961. dio podataka sadržan je u općini Čeminac. Od 1857. do 1981. sadrži dio podataka za općinu Darda. Godine 2001. u sastavu Općine Jagodnjak bilo je i naselje Novi Čeminac, ali je ono 2002. "prešlo" u Općinu Čeminac. Općina Jagodnjak (uključujući i naselje Novi Čeminac) imala je 2001. godine 2.537 stanovnika.)

 Prirodno kretanje stanovništva odnos je između rodnosti (nataliteta) i smrtnosti (mortaliteta) stanovništva praćen unutar godine dana. Ovisno o stopama rodnosti i smrtnosti može biti pozitivno (prirodni prirast) ili negativno (prirodni pad). Vitalni indeks pokazuje broj rođenih osoba na 100 umrlih, a zajedno s prirodnim kretanjem jedna je od odrednica ukupnog kretanja broja stanovnika.

**Tablica 4. Prirodno kretanje broja stanovnika 2013.-2022.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **GODINA** | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| **Rođeni**  | 27 | 22 | 19 | 13 | 13 | 19 | 8 | 15 | 10 | 16 |
| **Umrli**  | 39 | 37 | 40 | 42 | 36 | 30 | 21 | 22 | 35 | 25 |
| **Prirodno kretanje**  | -12 | -15 | -21 | -29 | -23 | -11 | -13 | -7 | -25 | -9 |
| **Vitalni indeks** **(živorođeni na 100 umrlih)** | 69,2 | 59,5 | 47,5 | 31,0 | 36,1 | 63,3 | 38,1 | 68,2 | 28,6 | 64,0 |

*Izvor: Državni zavod za statistiku (www.dzs.hr), Statistička izvješća, Prirodno kretanje stanovništva Republike Hrvatske u 2013.-2022.*

Gledajući prethodno desetogodišnje razdoblje Općina Jagodnjak bilježi kontinuirano negativno kretanje broja stanovnika.

 Vitalni indeks broja stanovnika u posljednjih deset godina, također, pokazuje na manji broj rođenih u odnosu na broj umrlih osoba. U skladu s prirodnim kretanjem 2013. godine zabilježen je najveći vitalni indeks, 69 rođenih na 100 umrlih osoba. 2021. godine on iznosi samo oko 28 rođenih na 100 umrlih osoba, što je ujedno i najmanji zabilježeni vitalni indeks u posljednjem desetogodišnjem razdoblju. Prema popisu 2022. on iznosi 64,0, iz čega je, također, vidljiv trend smanjenja broja stanovnika.

**Tablica 5. Starosna struktura stanovništva u Općini**

|  |  |  |  |  |  |
| --- | --- | --- | --- | --- | --- |
| **PODRUČJE**  |  |  |  | **BROJ STANOVNIKA**  |  |
|  | **ukupno**  |  | **0-14**  | **15-64**  | **65 i više**  |
| **UKUPNO**  | M | Ž | M | Ž | M | Ž | M | Ž |
| **OPĆINA**  | 1500 | 730 | 770 | 102 | 114 | 478 | 460 | 150 | 196 |
| 100 | 48,67 | 51,33 | 13,97 | 14,80 | 65,48 | 59,74 | 20,55 | 25,46 |
| **ŽUPANIJA**  | 258.026 | 124.201 | 133.825 | 18.151 | 17.265 | 82.816 | 83.060 | 23.234 | 33.500 |
| 100 | 48,14 | 51,86 | 14,61 | 12,90 | 66,68 | 62,07 | 18,71 | 25,03 |
| **DRŽAVA**  | 3.871.833 | 1.865.129 | 2.006.704 | 283.772 | 268.644 | 1.219.839 | 1.230.339 | 361.518 | 507.721 |
| 100 | 48,17 | 51,83 | 15,22 | 13,39 | 65,40 | 61,31 | 19,38 | 25,30 |

Izvor: DZS, Popis stanovništva 2021., Stanovništvo prema starosti, spolu i tipu naselja

 Općina Jagodnjak ima veći udio ženskog nego muškog stanovništva u ukupnom broju stanovnika. Od 1500 stanovnika 730 je muškog spola, a 770 ženskog spola. Od toga, najveći je udio stanovnika starosne dobi između 15 i 64 godine koji čine nešto više od 62% ukupnog stanovništva Općine, ukupno 938 stanovnika. Zahvaljujući niskom vitalnom indeksu mlađe stanovništvo, između 0 i 14 godina, čini samo oko 13,97 % muške i 14,80 % ženske populacije. Prisutan je trend povećanja udjela starijeg stanovništva, pa muškarci starosne dobi iznad 65 godina čine oko 10%, a žene oko 13 % ukupne populacije.

* 1. **Migracije stanovništva**

 Prostorna pokretljivost stanovništva dosta je prisutna na ovom području. Prisutne su dnevne migracije stanovništva budući da veliki broj stanovnika dnevno odlazi na posao u industrijski razvijenije gradove u okruženju. Međutim, sve veći problem ovog područja su emigracije mladih i obrazovanih osoba s područja Općine Jagodnjak u gradove i u inozemstvo, koji odlaze najčešće zbog većih plaća, kvalitetnih radnih mjesta i kvalitetnijeg života.

 Po pokazateljima iz prethodnih tablica kao što su negativan prirodni prirast, pad broja stanovništva te nepovoljna dobno-spolna struktura stanovništva i područje općine Jagodnjak suočava se s depopulacijom stanovništva.

 Navedeni demografski poremećaji su alarmantni zbog niskog broja mlađe i opadanja radno sposobne starosne skupine.

## Demografski program kroz prostorno planiranje u Općini Jagodnjak

 Imajući u vidu navedene demografske podatke, kao osnovni cilj i prioritet budućeg razvoja Općine Jagodnjak nameće se potreba za zadržavanje postojećih i privlačenje novih stanovnika. No za realizaciju tog cilja potrebno je omogućiti i izgradnju stambenog fonda kao i drugih javnih građevina koje prate opće potrebe stanovnika i stanovanje.

 Razvoj naselja i količina površina za njihov nesmetani razvoj na prostoru Osječko-baranjske županije, pa tako i Općine Jagodnjak su vrlo povoljni. Ne postoje prostorna ograničenja koja bi usporavala ili ograničavala njihov razvoj budući planskom dokumentacijom osigurano dovoljno prostora za smještaj i razvoj naselja. Osim toga unutar postojećih granica građevinskih područja naselja je značajan broj praznih stambenih objekata u privatnom vlasništvu čijom rekonstrukcijom ili rušenjem i novogradnjom se može osigurati dovoljan broj stambenih jedinica.

# CILJ I KORISNICI PROGRAMA

 Ciljevi se demografskog razvoja mogu preciznije odrediti kao: obnavljanje naselja kroz poboljšanje društvene i komunalne infrastrukture; ublažavanje i ispravljanje negativnih demografskih tendencija osiguranjem prirodnog kretanja i migracijskih tokova; osiguranjem ravnomjernog razmještaja stanovništva u prostoru i poboljšanjem standarda življenja.

 Demografski cilj treba realizirati zadržavanjem postojećeg i povratkom iseljenog posebno mlađeg, školovanog stanovništva, poticanjem povećanja broja članova obitelji te doseljavanjem na područje Općine uz istovremeno stvaranje uvjeta školovanja i rada u mjestu stanovanja. Treba stimulirati ostanak mlađih osoba u radno-aktivnoj dobi te stvarati uvjete za imigracijska kretanja (doseljenje mlađeg radno-aktivnog stanovništva).

 Međutim, postoji više problema u provođenju ovog programa, a jedan od njih leži u nedostatku raspoloživih stambenih objekata u vlasništvu Općine, u kompliciranoj birokraciji prilikom otkupa i prodaje ciljanim skupinama.

Korisnici mjera i olakšica iz ovog Programa su mlade obitelji i mlade osobe.

 **Mladom obitelji** smatra se mladi bračni ili izvanbračni par koji na dan 1. siječnja tekuće godine u kojoj se raspisuje natječaj za dodjelu potpore nisu navršili 40 godina života, a ukoliko se sredstva ne raspodijele do 1.prosinca tekuće godine, mladom obitelji će se smatrati i osobe starije od 40 godina, ali ne više od 45 godina života (na dan 1. siječnja tekuće godine u kojoj se raspisuje natječaj) te da svoje stambeno pitanje rješavaju stjecanjem vlasništva nad nekretninom ili izgradnjom stambenog objekta po prvi put odnosno preuređenjem prve nekretnine u njihovom vlasništvu.

 Iznimno, poticaji se mogu dodijeliti osobama ili obiteljima čija postojeća nekretnina ne zadovoljava osnovne uvjete za život, odnosno postojeća nekretnina nije dovoljno velika za sve članove obitelji.

 Mladom obitelji smatra se i jednoroditeljska obitelj koju čine dijete odnosno djeca i jedan roditelj ili samohrani roditelj pod uvjetima iz prethodnog stavka.

 **Mladom osobom (samac)** smatra se osoba koja na dan 1. siječnja tekuće godine u kojoj se raspisuje natječaj nije navršila 40 godina života, odnosno ukoliko nisu iskorištena sva sredstva do 1.prosinca, a na dan 1.siječnja u godini raspisivanja natječaja nije navršila više od 45 godina života.

 Na javni poziv i javni natječaj za korištenje mjera iz ovog Programa može se javiti mlada obitelj ili osoba koja ispunjava slijedeće uvjete:

1. da svi članovi mlade obitelji ili osobe (samci) imaju prijavljeno prebivalište na području Općine ili da svi doseljeni članovi mlade obitelji ili osobe prijave prebivalište na području Općine u roku tri godine od dobivanja sredstava iz ovog Programa, osim kod izgradnje novog stambenog prostora kada su obvezni prijaviti prebivalište u roku od pet godina od dobivanja sredstava, odnosno kupnje nekretnine po povlaštenoj cijeni.
2. da će svi doseljeni članovi mlade obitelji ili osobe (samci) živjeti 15 godina u nekretnini za koju su ostvarili pomoć temeljem mjera iz ovog Programa,
3. da svi članovi bračne ili izvanbračne zajednice, jednoroditeljske obitelji ili mlade osobe (samci) nisu stariji od 40 godina života na dan 1. siječnja tekuće godine u kojoj se raspisuje javni natječaj, a u slučaju da se planirana sredstva za tekuću godinu ne utroše, sredstva mogu ostvariti i članovi mlade obitelji stariji od 40 godina, ali ne više od 45 godina života na dan 1. siječnja tekuće godine,
4. da svaki od bračnih drugova ili izvanbračnih drugova koji po prvi put rješavaju stambeno pitanje stjecanjem prava vlasništva ili izgradnjom novog stambenog objekta na nekretnini stečenoj ***unatrag tri (3) godine prije raspisivanja natječaja***, da nema u vlasništvu/suvlasništvu: obiteljsku kuću/stan ili kuću/stan za odmor ili da pojedinačno ili zajedno nisu vlasnici/suvlasnici poslovnog prostora na području Republike Hrvatske. Vlasništvo nekretnine ne mogu imati niti djeca podnositelja zahtjeva koja žive u istom kućanstvu ili imaju prijavljeno prebivalište na istoj adresi kao i podnositelji zahtjeva.

Iznimno, poticaji se mogu dodijeliti osobama (samcima) ili obiteljima čija postojeća nekretnina ne zadovoljava osnovne uvjete za život, odnosno postojeća nekretnina nije dovoljno velika za sve članove obitelji.

1. da bar jedan od bračnih drugova ili izvanbračnih drugova ima minimalno 1 godinu radnog staža,
2. da niti jedan član domaćinstva nema nepodmirena dugovanja po osnovi javnih davanja prema državnom proračunu kao i nepodmirenih dugovanja prema Općini,
3. da jedan od bračnih odnosno izvanbračnih drugova ima najmanje srednju stručnu spremu
4. da bračni odnosno izvanbračni drugovi nisu kažnjavani odnosno da se protiv njih ne vodi kazneni postupak.
5. na jednoroditeljsku obitelj, samohranog roditelja i mladu osobu (samca) se na odgovarajući način primjenjuju odredbe prethodnih stavaka,
6. da je podnositelj zahtjeva mladi poljoprivrednik Upisan u upisnik poljoprivrednih gospodarstava najmanje godinu dana prije predaje Zahtjeva za potporu

Pravo prvenstva za dobivanje sredstava potpora iz ovog Programa imaju:

1. Mlade obitelji u kojima svi članovi imaju prebivalište na području Općine,
2. Mlade obitelji koje žive u bračnoj zajednici ili izvanbračnoj zajednici,
3. Mlade obitelji koje imaju djecu,
4. Mlade obitelji koje imaju niže prihode po članu mjesečno,
5. Mlade obitelji koje su podstanari, ali ne kod roditelja,
6. Mlade obitelji koje planiraju izgradnju novog objekta na nekretnini kupljenoj od

 Općine po povlaštenoj cijeni,

1. Mlade obitelji gdje su oba člana bračne ili izvanbračne zajednice u radnom odnosu,
2. Mlade obitelji u kojima punoljetni članovi imaju najmanje srednju stručnu spremu.
3. Kriteriji za pravo prvenstva jednako se odnose i na jednoroditeljske obitelji i samohrane roditelje.
4. Mlade osobe (samci) ostvaruju pravo prvenstva po jednakim kriterijima, ali tek nakon mladih i jedno roditeljskih obitelji, te samohranih roditelja.

Detaljno bodovanje razraditi će se u daljnjem tekstu ovog Programa.

# MJERE POTICANJA RJEŠAVANJA STAMBENOG PITANJA MLADIH

#  OSOBA

## MJERA 1. *STAMBENO ZBRINJAVANJE MLADIH OBITELJI I OSOBA*

##  *PRODAJOM GRAĐEVINSKOG ZEMLJIŠTA U VLASNIŠTVU*

##  *OPĆINE PO POVLAŠTENIM CIJENAMA RADI IZGRADNJE*

##  *VLASTITE STAMBENE ZGRADE NA PODRUČJU OPĆINE*

 Uočavajući problem rješavanja stambenog pitanja mladih, Općina ovom mjerom stvara pretpostavku za povoljnije i brže rješavanje ovog pitanja na način da će određene građevinske parcele u vlasništvu Općine, koje ispunjavaju uvjet za ishođenje dozvole za izgradnju, putem javnog natječaja ponuditi za kupnju po povlaštenoj cijeni od 1.000 Eur, ciljanoj skupini građana – mladim obiteljima i osobama (samcima) koje bi gradile obiteljsku kuću u svrhu svog prvog stambenog zbrinjavanja.

Općina će prodati građevinsko zemljište u općinskom vlasništvu radi rješavanja stambenog pitanja sukladno kriterijima navedenim u ovom Programu.

Mjera je vezana za raspoloživa građevinska zemljišta na području općine (osim za gradilišta u turističkim zonama).

Prijava na mjeru vezana je uz natječaj kojim se određuje rok za prijavu.

Građevinskim zemljištem u vlasništvu Općine smatra se građevinska čestica koja ispunjava minimalne uvjete za ishođenje dokumenata za građenje.

Građevinskim zemljištem u smislu ovog Programa smatrat će se i građevinsko zemljište na kojem se nalazi objekt koji se ne može privesti stambenoj namjeni i namijenjen je rušenju radi izgradnje novog stambenog objekta.

Povlaštena cijena neizgrađenog građevinskog zemljišta u iznosu 1.000,00 Eur predstavlja cijenu koju plaćaju prijavitelji kojima se odobravaju sredstva sukladno ovom Programu.

Prijavi na natječaj je dužan priložiti izjavu o promjeni prebivališta koja je sastavni dio natječajne dokumentacije. U opravdanim slučajevima, rok se može produžiti o čemu odlučuje općinski načelnik.

 Ukoliko kupac ne prijavi prebivalište sukladno ovim odredbama, ugovor se raskida te nema pravo na povrat kupoprodajne cijene. U tom slučaju, Općina ima pravo aktivirati bjanko zadužnicu na iznos stvarne tržišne cijene utvrđene od strane povjerenstva Općine.

 Prilikom zaključenja ugovora kupac je dužan predati ovjerenu i potpisanu bjanko zadužnicu na iznos koji pokriva iznos stvarne kupoprodajne cijene uvećan za eventualne troškove prisilne naplate. Prilikom predaje prijave na natječaj podnositelj zahtjeva predaje izjavu kojom se obvezuje da će prilikom zaključenja ugovora predati bjanko zadužnicu sukladno natječaju*.*

Obavezna dokumentacija koja se prilaže zahtjevu:

* Obrazac 1. – prijava za Mjeru 1. (u prilogu natječaja)
* dokaz o radnom stažu te o visini mjesečnih primanja za svakog odraslog člana obitelji (platne liste za prethodna 3 mjeseca koja prethode podnošenju prijave)
* dokaz o stečenoj stručnoj spremi za sve punoljetne članove domaćinstva (preslika diplome odnosno svjedodžbe),
* preslika osobne iskaznice podnositelja i/ili bračnog (izvanbračnog) druga
* dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području RH, odnosno da postojeća nekretnina ne udovoljava higijensko – tehničkim uvjetima za zdravo stanovanje - veličine je oko 35 m² korisne površine stambenog prostora za jednu osobu, odnosno za svaku daljnju osobu još oko 10 m² (izjava – u prilogu natječaja ili drugi dokument),
* izjava o predaji bjanko zadužnice prilikom zaključenja ugovora (u prilogu natječaja)
* izjava o promjeni prebivališta (u prilogu natječaja.)
* uvjerenje o nekažnjavanju za podnositelja i/ili bračnog (izvanbračnog) druga
* dokaz o upisniku u obiteljsko poljoprivredno gospodarstvo za mladog poljoprivrednika

Dopunska dokumentacija koja se prilaže zahtjevu:

* izvadak iz matice vjenčanih odnosno izjava o izvanbračnoj zajednici (u prilogu natječaja)
* izvadak iz matice rođenih ili rodni list za svako dijete
* dokaz o članstvu u udrugama, društvima ili drugim radno aktivnim asocijacijama.

Ukoliko podnositelj ne dostavi obaveznu dokumentaciju na natječaj, njegova prijava se neće smatrati pravovaljanom, odnosno ista će isključiti iz daljnjeg bodovanja.

Dopunska dokumentacija služi za dodatno bodovanje, a ukoliko se ne dostavi smatrat će se da prijavitelj ne ispunjava pravo prvenstva te za to neće dobiti dodatne bodove.

Općina Jagodnjak zadržava pravo propisivanja dodatne dokumentacije prilikom raspisivanja natječaja, a trebala bi biti relevantna za dokazivanje prava prvenstva.

**4.2. Mjera 2. FINANCIJSKA POMOĆ PRI KUPNJI PRVE NEKRETNINE**

##  *(GRAĐEVINSKOG ZEMLJIŠTA ILI STAMBENOG OBJEKTA RADI*

##  *RJEŠAVANJA VLASTITOG STAMBENOG PITANJA NA PODRUČJU*

##  *OPĆINE)*

 S obzirom na nedostatak raspoloživih građevinskih zemljišta i stambenih objekata u vlasništvu Općine, mladoj obitelji ili osobi (samcu) u smislu ovog Programa, može se odobriti pomoć pri kupnji građevinskog zemljišta odnosno stambenog objekta (kuće ili stana) u vlasništvu druge fizičke osobe ili pravne osobe uz uvjete propisane ovim Programom.

 U slučaju kupnje građevinskog zemljišta ili stambenog objekta od fizičke osobe, a uz uvjet da se građevinsko zemljište odnosno stambeni objekt nalazi na području Općine Jagodnjak mlada obitelj može ostvariti pomoć pri kupnji na ime subvencije kupoprodajne cijene do 50 % iznosa, a maksimalno ***15.000,00*** EUR za građevinsko zemljište i do 20% iznosa za stambeni objekt, a maksimalno ***20.000,00*** EUR za stambeni objekt.

 Ugovorena kupoprodajna cijena utvrđuje se na temelju valjanog kupoprodajnog ugovora potpisanog i ovjerenog kod javnog bilježnika.

 Objekt na koji se odnosi prijava mora biti u vlasništvu ili suvlasništvu podnositelja i njegovog bračnog (izvanbračnog) druga. Za suvlasnički dio mora priložiti izjavu kojom suvlasnik (bračni/izvanbračni drug) potvrđuje da je bio suglasan sa radovima i da je upoznat sa podnošenjem prijave za korištenje ove mjere.

 Prijava na ovu mjeru je moguća tijekom trajanja javnog poziva.

 Korisnici mjere u cijelosti se oslobađaju plaćanja komunalnog doprinosa sukladno Odluci o komunalnom doprinosu na području Općine Jagodnjak.

 Podnositelj zahtjeva odnosno korisnik ove mjere dostavlja instrument osiguranja u obliku bjanko zadužnice u korist Općine na iznos koji pokriva iznos odobrene potpore uvećane za eventualne troškove prisilne naplate.

 Instrument osiguranja se aktivira u slučaju da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima iz ovog Programa, ne izvršava obveze iz ugovora te postupa protivno smislu ovog Programa.

Obavezna dokumentacija koja se prilaže zahtjevu:

* Obrazac 3. – prijava za Mjeru 3. (u prilogu natječaja)
* dokaz o radnom stažu te o visini mjesečnih primanja za svakog odraslog člana obitelji (platne liste za prethodna 3 mjeseca koja prethode podnošenju prijave)
* dokaz o stečenoj stručnoj spremi za sve punoljetne članove domaćinstva (preslika diplome odnosno svjedodžbe),
* preslika osobne iskaznice podnositelja i/ili bračnog (izvanbračnog) druga
* dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području RH, odnosno da postojeća nekretnina ne udovoljava higijensko – tehničkim uvjetima za zdravo stanovanje - veličine je oko 35 m² korisne površine stambenog prostora za jednu osobu, odnosno za svaku daljnju osobu još oko 10 m² (izjava – u prilogu natječaja ili drugi dokument),
* izjava o predaji bjanko zadužnice prilikom zaključenja ugovora (u prilogu natječaja)
* izjava o promjeni prebivališta (u prilogu natječaja.)
* uvjerenje o nekažnjavanju za podnositelja i/ili bračnog (izvanbračnog) druga
* dokaz o upisniku u obiteljsko poljoprivredno gospodarstva za mladog poljoprivrednika

Dopunska dokumentacija koja se prilaže zahtjevu:

* izvadak iz matice vjenčanih odnosno izjava o izvanbračnoj zajednici (u prilogu natječaja)
* izvadak iz matice rođenih ili rodni list za svako dijete
* dokaz o članstvu u udrugama, društvima ili drugim radno aktivnim asocijacijama.

 Ukoliko podnositelj ne dostavi obaveznu dokumentaciju na natječaj, njegova prijava se neće smatrati pravovaljanom, odnosno ista će se isključiti iz daljnjeg bodovanja.

 Dopunska dokumentacija služi za dodatno bodovanje, a ukoliko se ne dostavi smatrat će se da prijavitelj ne ispunjava pravo prvenstva te za to neće dobiti dodatne bodove.

Općina Jagodnjak zadržava pravo propisivanja dodatne dokumentacije prilikom raspisivanja natječaja, a trebala bi biti relevantna za dokazivanje prava prvenstva.

## Mjera 3. *POBOLJŠANJE KVALITETE STANOVANJA ULAGANJEM U*

***IZGRADNJU NOVOG STAMBENOG OBJEKTA ILI REKONSTRUKCIJU KUĆE ILI STANA KOJIMA SE OSIGURAVA NOVI ILI POBOLJŠAVA POSTOJEĆI STAMBENI PROSTOR***

 Izgradnja novog stambenog objekta u smislu ovog Programa podrazumijeva izgradnju novog objekta na građevinskom zemljištu gdje nije moguće privođenje stambenoj svrsi postojećeg stambenog objekta te je isti namijenjen rušenju.

 Rekonstrukcija kuće ili stana u smislu ovog Programa podrazumijeva dogradnju, nadogradnju i rekonstrukciju postojećeg stambenog objekta mlade obitelji ili osobe (samca) koja zadovoljava uvjete i kriterije za podnošenje prijave u skladu s ovim Programom.

 Kao prihvatljiv trošak prema ovoj Mjeri 4. je izrada projektne dokumentacije za ishođenje građevinske dozvole za izgradnju novog objekta ili za rekonstrukciju postojećeg stambenog objekta te nabava materijala i izvođenje radova.

 Rekonstrukcija odnosno dogradnja i nadogradnja je prihvatljiv trošak ako postojeći objekt nije odgovarajući stambeni prostor. Odgovarajućim stambenim prostorom podrazumijeva se vlasništvo stambenog prostora koji je primjereno opremljen infrastrukturom (voda, kanalizacija, struja i dr.) i udovoljava higijensko – tehničkim uvjetima za zdravo stanovanje, veličine je oko 35 m² korisne površine stambenog prostora za jednu osobu, odnosno za svaku daljnju osobu još oko 10 m². Također, ovim programom prihvaća se nadogradnja kuće standardom da svako dijete ima vlastitu spavaću sobu (ili sobu za učenje).

 Podnositelj prijave za ovu mjeru dužan je dokazati da postojeći stambeni objekt nije odgovarajući stan te je u tu svrhu obvezan priložiti idejno rješenje novog stambenog prostora i/ili skicu izvedenog odnosno postojećeg stanja, skicu planiranog zahvata sa izračunom korisne površine stana koje izrađuje ovlašteni inženjer građevinarstva te potvrdu o broju članova domaćinstva na adresi stambenog objekta koje je predmet prijave.

 Podnositelj prijave obavezno dostavlja troškovnik planiranih odnosno izvedenih radova i ugrađenog materija potpisan i ovjeren od ovlaštenog inženjera građevinarstva.

 Za izgradnju novog, rekonstrukciju, dogradnju i nadogradnju postojećeg stambenog objekta primjenjuju se važeći propisi koji vrijede za gradnju te ako je sukladno tim propisima nužno ishoditi građevnu dozvolu, zahtjevu se prilaže i građevna dozvola.

 Podnositelj prijave prilaže dokaz o plaćanju računa za izradu projektne dokumentacije, te kupnju materijala za izgradnju, rekonstrukciju, adaptaciju, dogradnju i nadogradnju stambenog objekta.

 Prije odobravanja korištenja sredstava u okviru ove mjere Općina zadržava pravo provjere i uvida na terenu po ovlaštenoj osobi svih kriterija o kojima ovisi odobravanje potpore.

Potpora mladoj obitelji po ovoj mjeri odobrava se u visini 50% troškova, ali ne više od 10.000,00 EUR za izradu projektne dokumentacije te u visini do 5.000,00 EUR za kupnju materijala i izvođenje radova.

 Potpora je jednokratna po obitelji odnosno po stambenom objektu i podnositelj može samo jednom podnijeti prijavu za financiranje za istu namjenu (istu mjeru).

 Potpora se odobrava, uz opće uvjete propisane ovim Programom, ako je izgrađeni stambeni objekt ili se objekt namjerava graditi na području Općine, za troškove usluga odnosno kupnje materijala koji se subvencioniraju su izvršena plaćanja izvođaču odnosno izrađivaču, a ukoliko se radi o izgrađenom objektu podnositelj zahtjeva je obvezan dostaviti dokaz o prijavljenom prebivalištu na adresi objekta za sve članove obitelji.

Objekt na koji se odnosi prijava mora biti u vlasništvu ili suvlasništvu podnositelja i/ili njegovog bračnog (izvanbračnog) druga. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere. Mogu se obnavljati objekti u kojima podnositelj živi ili namjerava živjeti sa roditeljima, ali takav objekt se mora etažirati, a etaža za koju se traži potpora mora biti u vlasništvu podnositelja i/ili (izvan)bračnog druga.

***Neće se sufinancirati obnova kuća koja je započela prije više od tri godine prije raspisivanja natječaja. Dovršenje novogradnje će se financirati sredstvima iz ove Mjere, bez obzira na vrijeme izgradnje kuće.***

***U slučaju da postojeća kuća ne zadovoljava tehničko-higijenske uvjete, mladoj obitelji koja je kuću stekla prije roka propisanog Programom, može se odobriti poticaj za izradu dokumentacije za proširenje stambenog prostora, ako mu se u 3 godine od dana raspisivanja natječaja rodilo dijete ili je isti posvojio dijete u roku od 3 godine od dana raspisivanja natječaja.***

Prijava za ovu mjeru se može podnositi tijekom trajanja javnog poziva.

 Korisnici mjere u cijelosti se oslobađaju plaćanja komunalnog doprinosa za novogradnju, nadogradnju i dogradnju sukladno Odluci o komunalnom doprinosu na području Općine Jagodnjak.

Obavezna dokumentacija koja se prilaže zahtjevu:

* Obrazac 4. – prijava za Mjeru 4. (u prilogu natječaja)
* dokaz o radnom stažu te o visini mjesečnih primanja za svakog odraslog člana obitelji (platne liste za prethodna 3 mjeseca koja prethode podnošenju prijave)
* dokaz o stečenoj stručnoj spremi za sve punoljetne članove domaćinstva (preslika diplome odnosno svjedodžbe),
* preslika osobne iskaznice podnositelja i/ili bračnog (izvanbračnog) druga
* dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području RH , odnosno da postojeća nekretnina ne udovoljava higijensko – tehničkim uvjetima za zdravo stanovanje - veličine je oko 35 m² korisne površine stambenog prostora za jednu osobu, odnosno za svaku daljnju osobu još oko 10 m² (izjava – u prilogu natječaja ili drugi dokument),
* izjava o predaji bjanko zadužnice prilikom zaključenja ugovora (u prilogu natječaja)
* izjava o promjeni prebivališta (u prilogu natječaja.)
* uvjerenje o nekažnjavanju za podnositelja i/ili bračnog (izvanbračnog) druga
* dokaz o upisniku u obiteljsko poljoprivredno gospodarstvo za mladog poljoprivrednika

Dopunska dokumentacija koja se prilaže zahtjevu:

* izvadak iz matice vjenčanih odnosno izjava o izvanbračnoj zajednici (u prilogu natječaja)
* izvadak iz matice rođenih ili rodni list za svako dijete
* dokaz o članstvu u udrugama, društvima ili drugim radnoaktivnim asocijacijama.

Ukoliko podnositelj ne dostavi obaveznu dokumentaciju na natječaj, njegova prijava se neće smatrati pravovaljanom, odnosno ista će isključiti iz daljnjeg bodovanja.

 Dopunska dokumentacija služi za dodatno bodovanje, a ukoliko se ne dostavi smatrat će se da prijavitelj ne ispunjava pravo prvenstva te za to neće dobiti dodatne bodove.

 Općina Jagodnjak zadržava pravo propisivanja dodatne dokumentacije prilikom raspisivanja natječaja, a trebala bi biti relevantna za dokazivanje prava prvenstva.

1. **POSTUPAK PODNOŠENJA PRIJAVA**

 Javni natječaj namijenjen mladim obiteljima i osobama za prodaju građevinskog zemljišta i stambenog prostora (kuće ili stana) u vlasništvu Općine Jagodnjak u okviru Mjere 1. Programa objavljuje se odvojeno u odnosu na javni poziv mladim obiteljima za dostavu prijava za korištenje Mjere 2. za financijsku pomoć pri kupnji građevinskog zemljišta ili stambenog objekta radi rješavanja vlastitog stambenog pitanja na području Općine Jagodnjak i Mjere 3. za poboljšanje kvalitete stanovanja ulaganjem u novogradnju ili rekonstrukciju obiteljskih kuća kojima se osigurava novi ili poboljšava postojeći stambeni status.

 Podnositelj prijave može biti jedan od bračnih ili izvanbračnih drugova ili oba zajedno, samohrani roditelj ili mlada osoba (samac) koji ispunjavaju uvjete. U ime mlade obitelji prijavu na natječaj može podnijeti jedan od bračnih ili izvanbračnih drugova.

## Javni natječaj namijenjen mladim obiteljima za prodaju građevinskog zemljišta i/ili stambenog objekta u vlasništvu Općine Jagodnjak po povlaštenim cijenama radi rješavanja vlastitog stambenog pitanja

## Javni natječaj namijenjen mladim obiteljima za prodaju građevinskog zemljišta i/ili stambenog objekta u vlasništvu Općine Jagodnjak po povlaštenim cijenama radi rješavanja vlastitog stambenog pitanja objavljuje se ovisno o raspoloživosti nekretnina u vlasništvu Općine Jagodnjak. Natječaj mora sadržavati popis nekretnina koje se prodaju, iznos povlaštenih cijena po kojima se prodaju, rok za dostavu prijava te popis dokumentacije koju podnositelj prijave mora dostaviti. Javni natječaj se objavljuje internetskoj stranici Općine Jagodnjak, [www.jagodnjak.hr](http://www.jagodnjak.hr) i na oglasnoj ploči Općine.

 Mlada obitelj ili osoba (samac) može podnijeti prijavu na natječaj za više ponuđenih građevinskih zemljišta i/ili za stambeni objekt, ali može kupiti samo jedno od ponuđenih zemljišta ili objekata.

 Odluku o raspisivanju natječaja donosi općinski načelnik.

 Natječajni postupak, pregled prijava po natječaju, bodovanje i izradu liste prvenstva kod kupnje građevinskog zemljišta ili stambenog objekta provodi povjerenstvo koje imenuje općinski načelnik. Povjerenstvo se sastoji od 3 člana od kojih ni jedan ne smije biti direktno ili indirektno zainteresiran za korištenje bilo koje mjere iz ovog Programa o čemu članovi daju pisanu izjavu pod materijalnom i kaznenom odgovornošću.

Podnositelj prijave dostavlja popunjene propisane obrasce i dokumente tražene natječajem u roku koji je propisan natječajem te podnosi prijavu za kupnju građevinskog zemljišta odnosno objekta po povlaštenoj cijeni propisanoj natječajem. Povjerenstvo će pregledati dostavljenu dokumentaciju, utvrditi da li podnositelji prijava zadovoljavaju uvjete da bi se uopće mogao prijaviti, zatim se utvrđuju ostale okolnosti važne za bodovanje. Nakon izvršenog bodovanja pojedine prijave, izrađuje se lista prvenstva za svaku nekretninu koja je bila predmet natječaja te predlaže općinskom načelniku donošenje odluke.

Najpovoljniji ponuditelj je onaj koji postigne najveći broj bodova sukladno unaprijed utvrđenom sistemu bodovanja od mogućih 50 bodova.

 Ponuditelj s najvećim brojem bodova s kojim se zaključi ugovor, dužan je cijenu platiti jednokratno u punom iznosu najkasnije u roku 30 dana od dana sklapanja ugovora.

 U slučaju da najpovoljniji ponuditelj iz bilo kojeg razloga odustane od prijave ili prihvaćenu cijenu ne plati jednokratno u roku od 30 dana od dana sklapanja ugovora, zemljište će se ponuditi na prodaju idućem prijavitelju po broju ostvarenih bodova.

**BODOVANJE:**

|  |  |  |
| --- | --- | --- |
| **Kriterij** | **Razrada kriterija** | **Bodovi** |
| Bračna zajednica | Par živi u bračnoj ili izvanbračnoj zajednici | **10** |
| Par je vezi od 1-3 godine (ne žive zajedno) | **5** |
| Par je u vezi do 1 godine | **0** |
| Mjesto prebivališta | Oba partnera imaju prebivalište na području Općine Jagodnjak dulje od 10 godina | **10** |
| Jedan od partnera (ili osoba samac) ima prebivalište na području Općine Jagodnjak dulje od 10 godina | **5** |
| Oba partnera ili osoba samac imaju prebivalište na području Općine Jagodnjak kraće od 10 godina | **2** |
| Niti jedan od partnera nema prebivalište na području Općine Jagodnjak | **0** |
| Broj djece(u obzir se uzimaju samo zajednička djeca mlade obitelji i djeca iz prijašnjih odnosa ako žive s podnositeljem prijave) | Bez djece | **0** |
| 1 dijete | **5** |
| Dvoje  | **10** |
| Troje ili više | **15** |
| Prihodi domaćinstva | Ukupni mjesečni prihod prijavitelja veći je 670 Eur kuna po članu kućanstva | **0** |
|  | Ukupni mjesečni prihod prijavitelja manji je ili jednak 670,00 Eur po članu kućanstva | **5** |
| Zaposlenost | Oba partnera su u radnom odnos (uključujući korištenje porodiljnog dopusta) | **5** |
| Jedan od partnera je u radnom odnosu | **2** |
| Niti jedan od partnera nije u radnom odnosu (oba nezaposlena) | **0** |
| Obrazovanje | Najmanje jedan od partnera ima deficitarno zanimanje | **5** |
| Najmanje jedan od partnera ima završeno visokoškolsko obrazovanje (VŠS, VSS) | **2** |
| Trenutni stambeni status  | Podstanarstvo kod jednog od roditelja člana mlade obitelji  | **5** |
|  | Podstanarstvo s plaćanjem zakupnine  | **10** |
|  |
| Društveno – korisne aktivnosti | Jedan od bračnih odnosno izvanbračnih drugova ima zasluge za društveni razvitak Općine (članstvo u udrugama ili sudjelovanje u projektima od interesa Općine) | **5** |
| Nijedan od bračnih odnosno izvanbračnih drugova nema zasluga za društveni razvitak Općine | **0** |

|  |  |  |
| --- | --- | --- |
| Mladi poljoprivrednik | Podnositelj Zahtjeva je mladi poljoprivrednik, odnosno nositelj poljoprivrednog gospodarstva, Upisan u upisnik OPGa najmanje godinu dana prije podnošenja Zahtjeva za potporu | **20** |

Potrebna dokumentacija za dokazivanje pojedine činjenice bitne za bodovanje biti će propisana natječajnom dokumentacijom.

 Primanjima u smislu ovog Programa ne smatraju se primanja ostvarena preko Hrvatskog zavoda za zapošljavanje (javni radovi i slično), preko Centra za socijalnu skrb (socijalna primanja, pomoći, naknade), povremena primanja preko Hrvatskog zavoda za mirovinsko osiguranje (npr. dječji doplatak) i druga povremena primanja (ugovori o djelu i slično).

 U slučaju da podnositelj prijave odnosno niti jedan član nije u posljednje tri godine bio zaposlen, nije prihvatljiv podnositelj i ne može biti korisnik ovih mjera.

 U slučaju da na natječaju dvije ili više ponuda postignu isti broj bodova za isto građevinsko zemljište odnosno stambeni objekt, prednost ponuditelja će se utvrđivati prema redoslijedu prioriteta kako slijedi:

* vrijeme zaprimanja prijave pri čemu prije zaprimljena prijava ima prednost što se utvrđuje upisivanjem dana i sata dostave.

## Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području Općine Jagodnjak

 Javni poziv mladim obiteljima za dostavu prijava za korištenje Mjera 2. i 3. za pomoć pri rješavanju stambenog pitanja na području općine Jagodnjak objavljuje se nakon donošenja Programa i vrijedi do propisanog roka trajanja natječaja/poziva za dostavu zahtjeva za potporu. Javni poziv mora sadržavati popis mjera koje mlade obitelji mogu koristiti, popis dokumentacije koju moraju dostaviti za korištenje pojedine mjere, uvjete koje podnositelj mora zadovoljavati da bi bio korisnik mjere i sve ostale značajke pojedine mjere. Javni poziv se objavljuje na internetskoj stranici Općine Jagodnjak, [www.Jagodnjak.hr](http://www.opcinalegrad.hr) i na oglasnoj ploči Općine.

 Postupak objave javnog poziva, zaprimanja prijava te razmatranja zahtjeva za isplatu provodi Jedinstveni upravni odjel Općine Jagodnjak. Razmatranje prijava i odobravanja sredstava za primljene prijave provodi se u roku od 30 dana od dana zatvaranja Poziva.

 Prijava i zahtjev za isplatu koji sadrži potpunu dokumentaciju traženu pozivom odobrava se sukladno ovom Programu.

 Odobrenje za isplatu potpore prema ovom Programu donosi općinska načelnica zaključkom.

# OSTALE ODREDBE

Korisnici mjera po ovom Programu mogu ostvariti potporu po više prijava uz uvjete predviđene ovim Programom, uz uvjet da im se potpora može odobriti samo jedanput za istu Mjeru, odnosno ne mogu dobiti više od 25.000,00 EUR po prijavljenim mjerama 2. i 3.

 Korisnicima mjera se sredstva mogu isplatiti ukoliko ne postoji dugovanje po drugoj osnovi prema Općini.

 Korisnici mjera po ovom Programu mogu imati prebivalište izvan područja Općine pod uvjetom da stambeno pitanje rješavaju na području Općine.

 Ukoliko prijava nije potpuna, može se podnositelja prijave pozvati da u određenom roku dopuni prijavu. Ukoliko u danom roku podnositelj ne otkloni nedostatak, njegova prijava neće se uzimati u obzir.

 Konačnu odluku o prodaji građevinskog zemljišta odnosno stambenog objekta donosi Općinsko vijeće, a ugovor potpisuje općinski načelnik. Odluka se dostavlja svim podnositeljima koji su se natjecali za istu nekretninu. Podnositelj koji je nezadovoljan može izvršiti uvid u bodovanje u roku od 8 dana od dana primitka odluke te izjaviti prigovor o kojem odlučuje općinski načelnik.

 Podnositeljima zahtjeva za potpore u okviru mjera 2. i 3. koji su dostavili kompletnu dokumentaciju te udovoljavaju uvjetima ovog Programa, odobrava se isplata, te se ista isplaćuje do 31.12. tekuće godine.

 Kao prihvatljiv trošak po ovom Programu priznaju se troškovi, uz ostale uvjete utvrđene ovim Programom, nastali u roku 3 godine od dana raspisivanja javnog poziva.

 Korisniku sredstava koji je dostavio bjanko zadužnicu kao instrument osiguranja, neiskorištena bjanko zadužnica se vraća po proteku 15 godina od dana realiziranja subvencije. Unutar razdoblja od 15 godina od dana realiziranja subvencije, bjanko zadužnica se može aktivirati radi povrata subvencioniranih sredstava ukoliko korisnik ne ispuni obveze utvrđene ugovorom.

# ZAKLJUČAK

 Ovim Programom nije moguće u cijelosti riješiti ukupnu problematiku demografskog stanja na području Općine Jagodnjak, ali demografsko stanje u Općini Jagodnjak ne sagledava se samo kao socijalni problem, već kao integralni dio ukupnog društvenog i gospodarskog razvoja s obzirom da se broj stanovništva, obrazovna i dobna struktura praktički odražava na razvoj svih gospodarskih i društvenih djelatnosti. Stoga je posebno naglašeno da se željeni demografski ciljevi ne mogu ostvarivati povremeno, već trebaju biti rezultat kontinuiranog planiranja, uz angažiranje konkretnih financijskih sredstava koja se osiguravaju u Proračunu Općine Jagodnjak, ali i u državnom Proračunu.

 Tumačenje i eventualne nejasnoće u ovom Programu daje Općinsko vijeće Općine Jagodnjak.

 Ovaj Program objavit će se na službenoj internetskoj stranici Općine Jagodnjak, [www.jagodnjak.hr](http://www.jagodnjak.hr).

 **PREDSJEDNIK OPĆINSKOG VIJEĆA**